b'\n_START_ARTICLE_\nIlek\n_START_PARAGRAPH_\nIlek je 600 km dolga reka, ki te\xc4\x8de po stepah po ozemlju Kazahstana in Rusije ju\xc5\xbeno od Uralskega gorovja, na skrajnem vzhodu Evrope. Pri mestu Orenburg se z leve strani izliva v Ural._NEWLINE_Je ena najbolj onesna\xc5\xbeenih rek v regiji. Onesna\xc5\xbeenje z borom in kromom je posledica delovanja \xc5\xa1tevilnih kemi\xc4\x8dnih tovarn iz \xc4\x8dasov nekdanje Sovjetske zveze. Njihove odplake so brez pre\xc4\x8di\xc5\xa1\xc4\x8devanja odlagali v velike bazene, od koder strupene snovi \xc5\xa1e vedno pronicajo v podtalnico, prek nje pa nato pridejo v reko. Kazahstanski republi\xc5\xa1ki komite ozna\xc4\x8duje onesna\xc5\xbeenost reke med 4 (onesna\xc5\xbeena voda) in 6 (zelo onesna\xc5\xbeena voda).'